SET สัปดาห์หน้าแกว่งขึ้น-เน้นหุ้น Domestic Play
โบรกฯคาดตลาดสัปดาห์หน้าแกว่งขึ้นรับแรงหนุนจากความคืบหน้าโครงการโครงสร้างพื้นฐานจากภาครัฐฯ
18 มิ.ย. 2560

Weekly outlook : แกว่งขึ้นแนวต้าน 1,590/1,600 จุด แนวรับ 1,570/1, 565 จุด
บล.โนมูระ พัฒนสิน ระบุในบทวิเคราะห์ว่า สัปดาห์หน้า (19 – 23 มิ.ย.) คาดตลาดแกว่งขึ้นแรงหนุนจากความคืบหน้าโครงการโครงสร้างพื้นฐานจากภาครัฐฯ โดยล่าสุดมีการใช้อำนาจมาตรา 44 ประกาศเป็นราชกิจจานุเษกษาในการแก้ปัญหาการล่าช้าของโครงการรถไฟไทย – จีน คาดจะหนุนให้กระบวนการต่างๆ สามารถเดินหน้าได้เร็วขึ้นกระตุ้นกลุ่มรับเหมา และกลุ่มวัสดุก่อสร้างฟื้นตัวขึ้นได้ ผสานกับความคาดหวังเชิงบวกในการใช้มาตรา 44 เพื่อแก้ปัญหาโครงการพลังงานในพื้นที่ส.ป.ก ที่ต้องหยุดการผลิต คาดเข้าครม. ต้นสัปดาห์นี้ เพิ่มแรงเก็งกำไรในกลุ่มพลังงานดีดตัวขึ้นนำตลาดได้
นอกจากนี้ เข้าสู่โค้งสุดท้ายของไตรมาส 2 ที่ทุกๆ 2 สัปดาห์สุดท้าย มักมี Window Dressing หนุน SET +1.95% โอกาสสูงราว 80% ส่วนปัจจัยหนุนจากต่างประเทศ คือแนวโน้มอัตราเงินเฟ้อของสหรัฐฯที่ไม่ได้เร่งตัวมากนัก ซี่ง FED ทำการเลื่อนเป้าหมายเงินเฟ้อที่ระดับ 2% ไปเป็นปีหน้า หนุนให้ตลาดเอเชียมีความน่าสนใจในการลงทุนมากกว่าเนื่องจากเศรษฐกิจสามารถเติบโตได้ดีตามเป้าคาดหนุน Fund Flows ไหลเข้าได้ เป็นปัจจัยผลักดัน SET ขึ้นสู่แนวต้าน 1,590/1,600 จุด โดยมีแนวรับที่ 1,570/1,565จุด
&lt;&lt;&lt;คลิกเพื่อดูรายละเอียด&gt;&gt;&gt;
 
 